Η διαχείριση της πνευμονικής υπέρτασης στη μονάδα εντατικής θεραπείας
Creators: name: Πατσιαλά, Ανθούλα Ευάγγελου
Publisher: name: Aristotle University of Thessaloniki
Year: 2024
Subjects: Εντατική φροντίδα
Πνευμονική υπέρταση
Ανεπάρκεια δεξιάς κοιλίας της καρδίας
Critical care
Pulmonary hypertension
Right heart ventricular failure

description: Η πνευμονική υπέρταση είναι μία σοβαρή και εξελισσόμενη νόσος. Σε προχωρημένο στάδιο οδηγεί σε δεξιά καρδιακή ανεπάρκεια και χρήζει άμεσης και εξειδικευμένης φροντίδας. Η διαχείριση της πνευμονικής υπέρτασης, στη Μονάδα Εντατικής Θεραπείας (ΜΕΘ), αποτελεί μία ιδιαίτερη πρόκληση, εξαιτίας της σύνθετης παθοφυσιολογίας, του πολυπαραγοντικού χαρακτήρα της νόσου και των σύνθετων επιπλοκών της. Σκοπός της παρούσας διπλωματικής εργασίας αποτελεί η παρουσίαση των στρατηγικών διαχείρισης της πνευμονικής υπέρτασης στη μονάδα εντατικής θεραπείας, μέσα από την ανασκόπηση της σύγχρονης διεθνούς βιβλιογραφίας. Η εργασία στοχεύει στην παρουσίαση των ισχυόντων θεραπευτικών πρακτικών, καθώς επίσης και στην επισήμανση των προκλήσεων διαχείρισης της νόσου, στην καθημερινή κλινική πρακτική. Για τη συγγραφή της εργασίας πραγματοποιήθηκε αναζήτηση ανασκοπικών άρθρων, ερευνητικών μελετών και κλινικών κατευθυντηρίων οδηγιών δημοσιευμένων στην Αγγλική γλώσσα κατά την τελευταία δεκαετία, στις διεθνείς βάσεις δεδομένων «PubMed», «Elsevier»και «Google Scholar». Σύμφωνα με την ανασκόπηση της βιβλιογραφίας, η αιμοδυναμική σταθεροποίηση του ασθενή, με δεξιά καρδιακή ανεπάρκεια, είναι ο πρωταρχικός στόχος της θεραπευτικής ομάδας. Η προσεκτική χορήγηση υγρών, η χορήγηση φαρμάκων υποστήριξης της κυκλοφορίας, συνδυαστικά με την ειδική αγωγή για την πνευμονική υπέρταση και η μηχανική υποστήριξη της αναπνοής, αποτελούν τις βασικές πρακτικές διαχείρισης στη ΜΕΘ. Παράλληλα, ο ασθενής βρίσκεται σε συνεχή παρακολούθηση των αιμοδυναμικών του παραμέτρων (monitoring), ώστε να μειωθεί ο κίνδυνος αιμοδυναμικής κατάρρευσης. Η εξάντληση των διαθέσιμων φαρμακευτικών επιλογών, μπορεί να οδηγήσει στη χρήση χειρουργικών θεραπευτικών παρεμβάσεων, όπως είναι η μεταμόσχευση πνευμόνων. Συμπερασματικά, η διαχείριση της δεξιάς καρδιακής ανεπάρκειας στη ΜΕΘ απαιτεί ταχεία αναγνώριση της κλινικής επιδείνωσης, αξιοποίηση όλων των διαθέσιμων θεραπευτικών μέσων, αυξημένη κλινική επαγρύπνηση και μία εξειδικευμένη θεραπευτική ομάδα. Τα ειδικά κέντρα πνευμονικής υπέρτασης μπορούν να συμβάλλουν θετικά σε αυτό και είναι χρήσιμο να αξιοποιούνται, όπου είναι διαθέσιμα.
description: Pulmonary hypertension is a severe and progressive disease. In advanced stages it leads to right heart failure and specialized care is required. The management of pulmonary hypertension in an Intensive Care Unit (ICU) poses a special challenge, due to the pathophysiology of the disease, its multifactorial nature and combined complications. The aim of this study is to present the therapeutic management strategies employed in an ICU based on a review of the current literature. Thus it demonstrates current therapeutic practices and challenges in every day clinical practice. This paper was based on a thorough research for review articles, research studies and clinical guidelines in English language in international data platforms, such as «PubMed», «Elsevier» και «Google Scholar». According to the literature review the main goal of the working medical team is considered to be the hemodynamic stabilization of the patient with right heart failure. The mainstream management procedures include careful fluid administration, circulation supportive drugs together with targeted therapy for pulmonary hypertension and respiratory mechanical support. Continuous hemodynamic monitoring is considered necessary to avoid the risk of hemodynamic collapse. Surgical procedures may be required in cases of failure of the above mentioned medical treatment and lung transplantation is a viable option. In conclusion, the overall management of right heart failure in ICU requires immediate recognition of clinical deterioration, sufficient use of all available therapeutic modalities, clinical awareness and a specialized medical team. Medical centers specialized in pulmonary hypertension may contribute the successful management of the disease and they should be evaluated as referral centers.